
10 Απριλίου 2023
«ΤΟ ΑΡΧΕΙΟ»
Μια παράσταση για την πολιτική της ζωής
για μία μόνο παράσταση στο Δημοτικό Θέατρο Πειραιά
Μετάφραση-Σκηνοθεσία: Ανδρέας Αραούζος

Με τους Βαρνάβα Κυριαζή και Αννίτα Σαντοριναίου

Σκηνικά-Κοστούμια: Γιώργος Γιάννου

Σχεδιασμός Φωτισμού-Φωτογραφίες: Νίκος Μυλωνάς

Μουσική: Σταύρος Μακρής
Το θεατρικό έργο του Σάιμον Γουντς, Hansard*, ανέβασε πέρσι η Alpha Square σε Πανελλήνια Πρώτη στην Κύπρο, φροντίζοντας για μια κορυφαία θεατρική συνάντηση, αυτή του Βαρνάβα Κυριαζή με την Αννίτα Σαντοριναίου, που είχαν συνυπάρξει για σειρά ετών στο Θέατρο Τέχνης Καρόλου Κουν, και αργότερα για πολλά χρόνια στον ΘΟΚ. Η παράσταση «Το Αρχείο» σημείωσε μεγάλη επιτυχία, με αποτέλεσμα να γίνεται δεύτερος κύκλος παραστάσεων φέτος στην Λευκωσία και να ταξιδεύει και στην Ελλάδα. 
Ένα συνταρακτικό ντουέτο για την ευθύνη που έχει κάθε μερίδα της κοινωνίας – οι πολιτικοί, οι σύζυγοι, οι γονείς, οι δάσκαλοι, – πρόκειται για ένα έργο που προκαλεί την ευαισθησία κάθε θεατή στο θέμα της αποδοχής του συνανθρώπου. «Το Αρχείο», σε μετάφραση και σκηνοθεσία Ανδρέα Αραούζου, ανεβαίνει στο Δημοτικό Θέατρο Πειραιά στις 30 Μαΐου, με τη στήριξη του Υφυπουργείου Πολιτισμού της Κυπριακής Δημοκρατίας.  

Είναι ένα καλοκαιρινό πρωινό του 1988 και ο Συντηρητικός Υπουργός της Κυβέρνησης Θάτσερ, Ρόμπιν Χέσκεθ, επέστρεψε στο εξοχικό του, το οποίο έχουν με τη γυναίκα του των τελευταίων τριάντα χρόνων. Η Νταϊάνα είναι παράξενη σήμερα, μια αλεπού καταστρέφει τον κήπο και λίγο-λίγο ξεθάβονται μυστικά από παντού. Ενώ προχωράει η μέρα, αυτό που ξεκινάει σαν ένας γνώριμος ρυθμός συζυγικής φιλονικίας καταλήγει σε μια αιμοβόρα πυγμαχία. 

Δημοτικό Θέατρο Πειραιά

Τρίτη, 30 Μαΐου 2023, στις 8.30 μμ

Εισιτήρια: www.ticketservices.gr και από το ταμείο του θεάτρου. 
*Hansard, ουσιαστικό: Το επίσημο αρχείο όλων των δημόσιων κοινοβουλευτικών συζητήσεων (debates). 
Με τη στήριξη του ΥΦΥΠΟΥΡΓΕΙΟΥ ΠΟΛΙΤΙΣΜΟΥ της Κυπριακής Δημοκρατίας.

